**Határozat: 1-3**

 **Rendelet: -**

**Jegyzőkönyv**

**Zalakaros Város Önkormányzata Képviselőtestülete**

**2019. január 08-án megtartott**

**nyílt üléséről**

**Jegyzőkönyv**

Készült a Zalakaros Város Önkormányzata Képviselőtestülete **2019. január 08-án** 08,43 órai kezdettel megtartott **nyílt** üléséről.

Jelen vannak: Novák Ferenc polgármester, Czirákiné Pakulár Judit alpolgármester, Horváth Vencel, Kötő Attila képviselők, Szabóné dr. Csányi Marianna jegyző, Torma László aljegyző.

Az ülésen nincs jelen Benkőné Gulyás Edit, Magyar Mária és Szirtes Balázs képviselő.

Tanácskozási joggal jelen van: Horváthé Juhász Barbara pénzügyi osztályvezető, Tóthné Őri Ibolya városfejlesztési osztályvezető, Bodor Johanna igazgatási ügyintéző, Cziráki László a Gránit Gyógyfürdő Zrt. vezérigazgatója.

Jegyzőkönyvet készítette: Bodor Johanna igazgatási ügyintéző.

Novák Ferenc: Köszönti a megjelenteket. Megállapítja, hogy az ülés határozatképes, mivel 4 képviselőtestületi tag az ülésen jelen van.

Jegyzőkönyv hitelesítőknek javasolja: Czirákiné Pakulár Judit alpolgármestert és Horváth Vencel képviselőt.

Szavazásra teszi fel a jegyzőkönyv hitelesítőire tett javaslatot.

Képviselőtestület 4 igen szavazattal, ellenszavazat és tartózkodás nélkül a jegyzőkönyv hitelesítőire tett javaslatot elfogadta.

Novák Ferenc: Javaslatot tesz a napirendi pontokra és ismerteti azokat.

**Napirend:**

1. **A Fürdő Hotel fejlesztése projekt keretében műszaki ellenőrzésre vonatkozó
 ajánlattételi eljárás megindítása** Előadó: Novák Ferenc polgármester
2. **Zalakaros Város Önkormányzatának „Ipari létesítmény: műhelyek és raktárak
 bérbeadása” tárgyú pályázati felhívásának és bérleti szerződés tervezetének
 elfogadása** Előadó: Novák Ferenc polgármester
3. **Tájékoztatás dr. Tarnai Zsuzsanna háziorvos felmondásáról és annak várható
 következményeiről ZÁRT** Előadó: Novák Ferenc polgármester

1. **Termáltó csatorna helyreállítása ZÁRT** Előadó: Novák Ferenc polgármester

Novák Ferenc: Javasolja felvételre a meghívóban nem szereplő 3. számú Tájékoztatás dr. Tarnai Zsuzsanna háziorvos felmondásáról és annak várható következményeiről című és a 4. számú a Termáltó csatorna helyreállítása című napirendeket napirend vételét és zárt ülés keretében történő megtárgyalását, melyet szavazásra tesz fel.

 Képviselőtestület 4 igen szavazattal, ellenszavazat és tartózkodás nélkül a zárt ülésre vonatkozó javaslatot elfogadta és az alábbi határozatot hozta:

**Képviselőtestület 1/2019. (I.08.) számú határozata:**

Zalakaros Város Önkormányzat Képviselőtestülete elrendeli a meghívóban nem szereplő, de napirendre felvett 3-4. napirendi pontok zárt ülés keretében történő megtárgyalását, figyelemmel az Mötv. 46. §. /2/ bekezdés c./ pontjára.

**Napirend tárgyalása:**

1. **A Fürdő Hotel fejlesztése projekt keretében műszaki ellenőrzésre vonatkozó
 ajánlattételi eljárás megindítása**

 Előadó: Novák Ferenc polgármester

 /Előterjesztés a jegyzőkönyvhöz mellékelve. /

Horváth Vencel: Ismerteti a Gazdasági, Városfejlesztési és Turisztikai Bizottság határozatát:

**Gazdasági, Városfejlesztési és Turisztikai Bizottság 2/2019. (I.08.) számú határozata:**

A bizottság javasolja a képviselőtestület számára az előterjesztés szerinti határozati javaslat elfogadását.

Novák Ferenc: Szavazásra teszi fel a bizottsági javaslatot.

 Képviselőtestület 4 igen szavazattal, ellenszavazat és tartózkodás nélkül a javaslatot elfogadta és az alábbi határozatot hozta:

**Képviselőtestület 2/2019. (I.08.) számú határozata:**

Képviselőtestület:

1./ Zalakaros Város Önkormányzat Képviselőtestülete egyetért azzal, hogy Zalakaros Város Önkormányzata (8749 Zalakaros, Gyógyfürdő tér 1.) ajánlatkérő ajánlattételi eljárást folytat le a „Fürdő Hotel fejlesztése Zalakaros és a Balaton régió fejlődésének szolgálatában” TFC-1-1-2-2018-2018-00004 azonosító számú projekt keretében a műszaki ellenőri feladatok ellátására.

2./ Zalakaros Város Önkormányzat Képviselőtestülete felhatalmazza a Polgármestert az 1. sz. melléklet szerinti ajánlatételi felhívás aláírására, és az alábbi ajánlattevők részére való megküldésére:

név: Zalaber Vállalkozási Kft.

székhely: 8900 Zalaegerszeg, Kosztolányi út 11.

telefon: 06 92 596 790

e-mail: zalaber@t-online.hu

név: Kanizsaber Építőipari Beruházási és Vállalkozási Kft.

székhely: 8800 Nagykanizsa, Ady Endre u 50.

telefon: 06 93 516 751

e-mail: kanizsaber@chello.hu

név: STILUS Épülettervező- és Lebonyolitó Korlátolt Felelősségű Társaság

székhely: 8800 Nagykanizsa, Kossuth tér 2.

telefon: (93) 311 101

e-mail: stilus@nagykanizsa.hu

név: KAPOS-HIDRO Kereskedelmi és Szolgáltató Kft.

székhely: 7400 Kaposvár, Buzsáki utca 48.

telefon: 06 82 317 010

e-mail: kaposhidro@gmail.com, info@kaposhidro.hu

3./ Zalakaros Város Önkormányzat Képviselőtestülete a pénzügyi fedezetet a „Fürdő Hotel fejlesztése Zalakaros és a Balaton régió fejlődésének szolgálatában” TFC-1-1-2-2018-2018-00004 azonosító számú pályázat terhére biztosítja.

Határidő: azonnal

Felelős: Novák Ferenc polgármester

Operatív felelős: Tóth Enikő projektmenedzser

1. **Zalakaros Város Önkormányzatának „Ipari létesítmény: műhelyek és
 raktárak bérbeadása” tárgyú pályázati felhívásának és bérleti szerződés
 tervezetének elfogadása**

 Előadó: Novák Ferenc polgármester

 /Előterjesztés a jegyzőkönyvhöz mellékelve. /

Horváth Vencel: Ismerteti a Gazdasági, Városfejlesztési és Turisztikai Bizottság határozatát:

**Gazdasági, Városfejlesztési és Turisztikai Bizottság 3/2019. (I.08.) számú határozata:**

A bizottság javasolja a képviselőtestület számára, hogy határozatban rögzítse, hogy Zalakaros Város Önkormányzata a „Zalakaros város önkormányzatának iparterület fejlesztése” című pályázat keretében megvalósuló ipari létesítményt: műhelyeket és az azokhoz kapcsolódó raktárakat vállalkozások részére rendelkezésre kívánja bocsátani bérleti jogviszony keretében.

A bizottság javasolja továbbá a képviselőtestület számára, hogy a bérleti szerződés tervezetét ne fogadja el, szükséges annak kidolgozása, hogy a két műhely közmű költségeit milyen módon tudja az Önkormányzat szétválasztani, az átdolgozott bérleti szerződés a februári soros ülésre kerüljön vissza a képviselőtestület elé, illetve az eljárási folyamatot úgy kell ütemezni, hogy május 15-ig érvényes bérleti szerződés legyen.

Novák Ferenc: Szavazásra teszi fel a bizottsági javaslatot.

Képviselőtestület 4 igen szavazattal, ellenszavazat és tartózkodás nélkül a javaslatot elfogadta és az alábbi határozatot hozta:

**Képviselőtestület 3/2019. (I.08.) számú határozata:**

1./ Zalakaros Város Önkormányzat Képviselőtestülete határozatban rögzíti, hogy Zalakaros Város Önkormányzata a „Zalakaros város önkormányzatának iparterület fejlesztése” című pályázat keretében megvalósuló ipari létesítményt: műhelyeket és az azokhoz kapcsolódó raktárokat vállalkozások részére rendelkezésre kívánja bocsátani bérleti jogviszony keretében.

2./ Zalakaros Város Önkormányzat Képviselőtestülete az előterjesztett bérleti szerződés tervezetét nem fogadja el, szükséges annak kidolgozása, hogy a két műhely közmű költségeit milyen módon tudja az Önkormányzat szétválasztani, az átdolgozott bérleti szerződés a februári soros ülésre kerüljön vissza a képviselőtestület elé, illetve az eljárási folyamatot úgy kell ütemezni, hogy május 15-ig érvényes bérleti szerződés legyen.

Határidő: 2019. január 24. – bérleti szerződés átdolgozása

 2019. április 12. – pályázati felhívás elkészítése

Felelős: Novák Ferenc polgármester
Operatív felelős: Tóth Enikő projektmenedzser, Szilágyi Erika településstratégiai referens

Novák Ferenc: Mivel a nyílt ülésen tárgyalandó napirend nem volt, megköszönte a részt vételt és az ülést 8,47 órakor bezárta és a bejelenti, hogy a képviselőtestület zárt ülés keretében folytatja tovább munkáját.

Kmft.

 Novák Ferenc Szabóné dr. Csányi Marianna

 Polgármester Jegyző

 Czirákiné Pakulár Judit Horváth Vencel

 Jkv. hitelesítő Jkv. hitelesítő